CELEX: E2015J0017
Language: mt
Date: 2016-02-01 00:00:00
Title: Sentenza tal-Qorti tal-1 ta’ Frar 2016 fil-Kawża E-17/15 — Ferskar kjötvörur ehf. v L-Istat tal-Iżlanda (Ġurisdizzjoni — l-Artikolu 8 taż-ŻEE — Importazzjoni ta’ laħam nej — Direttiva 89/662/KEE — Armonizzazzjoni tar-reġim regolatorju għall-kontrolli veterinarji)

19.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 18/25
            
         SENTENZA TAL-QORTI
   tal-1 ta’ Frar 2016
   fil-Kawża E-17/15
   Ferskar kjötvörur ehf. v L-Istat tal-Iżlanda
   (Ġurisdizzjoni — l-Artikolu 8 taż-ŻEE — Importazzjoni ta’ laħam nej — Direttiva 89/662/KEE — Armonizzazzjoni tar-reġim regolatorju għall-kontrolli veterinarji)
   (2017/C 18/09)
   Fil-Kawża E-17/15, Ferskar kjötvörur ehf. v L-Istat tal-Iżlanda – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti Distrettwali ta’ Reykjavík (Héraðsdómur Reykjavíkur) dwar l-applikabbiltà tad-dispożizzjonijiet tal-Ftehim dwar iż-Żona Ekomonika Ewropea għall-importazzjonijiet fl-Iżanda ta’ prodotti tal-laħam nej, il-Qorti, iffurmata minn Carl Baudenbacher, President, Per Christiansen (Imħallef Relatur) u Páll Hreinsson, tat sentenza fl-1 ta’ Frar 2016, li d-dispożittiv tagħha huwa kif ġej:
   
               1.
            
            
               Il-kamp ta’ applikazzjoni tal-Ftehim ŻEE kif definit fl-Artikolu 8 ŻEE ma jfissirx li Stat taż-ŻEE għandu d-diskrezzjoni li jistabbilixxi r-regoli dwar l-importazzjoni ta’ prodotti tal-laħam nej, peress li dik id-diskrezzjoni tista’ tkun limitata minn dispożizzjonijiet inkorporati f’Anness tal-Ftehim ŻEE.
            
         
               2.
            
            
               Mhux kompatibbli mad-dispożizzjonijiet tad-Direttiva 89/662/KEE għal Stat taż-ŻEE li jadotta regoli li jeżiġu li importatur ta’ prodotti tal-laħam nej japplika għal permess speċjali qabel ma l-prodotti jiġu importati, u li jitlob is-sottomissjoni ta’ ċertifikat li jikkonferma li l-laħam kien maħżun iffriżat għal ċertu perjodu qabel l-approvazzjoni doganali.